text: Advarer mod billet-hajer
  26 april 2012 kl. 06.22
  Koncertarrangør Frank Panduro advarer nu mod billet-hajer, der tilbyder billetter til Paul McCartney-koncerten i Horsens via udenlandske hjemmesider.
  Det sker forud for, at det officielle billetsalg til Paul McCartney starter på lørdag - og her lover koncertarrangør Frank Panduro, Horsens & Friends A/S, at alle der personligt møder op på Det Gamle Rådhus, Søndergade i Horsens, er sikret ståpladsbillet til koncerten med Paul McCartney. 
  - Jeg har oplevet i den seneste tid, at alt for mange gæster går på det grå/sorte marked og køber billetter til overpris, eller billetterne de køber ligefrem er falske, siger Frank Paduro. I en pressemeddelelse kalder han det "direkte naivt at købe en billet på en tilfældig engelsk eller norsk website.?
  Paul McCartney giver koncerte på Casa Arena i Horsens lørdag den 30. juni.
  